Preblahoslavená Panna Mária Kráľovná

Preblahoslavená Panna Mária Kráľovná (lat. Beata Virgo Maria Regina), skrátene aj Mária Kráľovná (lat. Maria Regina), taktiež aj Kraľovna neba a zeme (lat. Regina caeli et terrae) a Kráľovná všetkého tvorstva alebo Kráľovná sveta (lat. Regina mundi), označujú Preblahoslavenú Pannu Máriu a je to katolícky mariánsky sviatok (spomienka), ktorý sa slávi 22. augusta v oktáve sviatku Nanebovzatia Panny Márie. Do Všeobecného rímskeho kalendára ho na 31. mája zaviedol po ukončení osláv mariánskeho roka pápež Pius XII. v roku 1954 Blažena Djevica Marija Kraljica zg-nadbiskupija.hr. Záhrebská arcidiecéza. Zverejnené 22. augusta 2014. Prístupné 22. augusta 2023..  ako spomienka na Korunovanie Panny Márie. Po Druhom vatikánskom koncile bola spomienka presunutá na týždeň po Nanebovzatí, ktorý vlastne aj dopĺňa. Bačić, Marija: Blažena Djevica Marija Kraljica hkm.hr. Hrvatska katolička mreža. Zverejnené 22. augusta 2019. Prístupné 22. augusta 2023.

Učenie o Máriinej kráľovskej hodnosti, ktorým Pius XII. podporil zriadenie sviatku, predniesol v encyklike Ad caeli reginam. Pavol VI. zdôrazňuje o tomto sviatku v dokumente Marialis cultus (bod 28): Slávnosť Nanebovzatia má o osem dní svoje sviatočné predĺženie v pamiatke Panny Márie Kráľovnej; vtedy nazeráme na tú, ktorá sedí po boku večného Kráľa, skvie sa ako Kráľovná a oroduje ako Matka.

Dogmatická konštitúcia „Lumen Gentium“ (§ 59) uvádza: Keďže sa Bohu zapáčilo slávnostným spôsobom zjaviť tajomstvo ľudskej spásy až po zoslaní Ducha Svätého, ktorého prisľúbil Kristus, vidíme apoštolov pred Turícami jednomyseľne zotrvávať „na modlitbách spolu so ženami, s Ježišovou matkou Máriou a s jeho bratmi“ (Sk 1, 14). Teda aj Mária vyprosovala dar Ducha, ktorý ju zatienil už pri zvestovaní. Napokon Nepoškvrnená Panna – uchránená od akejkoľvek škvrny dedičného hriechu – bola po skončení pozemského života vzatá s telom i dušou do nebeskej slávy a Pán ju povýšil za Kráľovnú vesmíru, aby bola plnšie pripodobnená svojmu Synovi, Pánovi pánov (porov. Zjv 19, 16) a víťazovi nad hriechom a smrťou.

Máriin kráľovský titul potvrdzujú aj podobné tituly, ako Kráľovná pokoja, Kráľovná anjelov, Kráľovná Chorvátov a pod. Márii sa v ľudovej pobožnosti, v modlitbách (Salve Regina) a v cirkevnej tradícii pripisujú aj tituly cisárovnej, vojvodkyne, panovníčky a pod. Na Máriin kráľovský titul nadväzuje aj Žalm 45,10 („po tvojej pravici je kráľovná ozdobená zlatom z Ofíru“), ktorý je zároveň spevní žalm v liturgii (ako aj pri Nanebovzatí Panny Márie). Podľa niektorých výkladov je Mária aj Žena z Zjavenia (Žena Apokalypsy), ktorá je tiež korunovaná: „oblečená slnkom, mesiac jej pod nohami a na hlave veniec z dvanástich hviezd“ (Zjavenie 12,1).

V breviári sa pri tejto mariánskej spomienke v úkone čítania číta homília lausannského biskupa bl. Amadea, v ktorej hovorí o Márii ako Kráľovnej sveta a pokoja:Sveta Marija - Kraljica Neba i Zemlje  sveci.net.  Pristupljeno 22. kolovoza 2023.2. čitanie posvätného čítania zo sviatku v breviáry. Pozri, ako správne ešte pred nanebovzatím zažiarilo obdivuhodné meno Márie po celej zemi a všade sa rozšírila slávna povesť o nej prv, ako sa jej veleba vzniesla nad nebesia. A patrilo sa, aby panenská Matka aj pre česť svojho Syna kraľovala najprv na zemi, a tak až potom slávne prijala nebo. Najprv sa stala známou tu dolu, aby potom v svätej plnosti prenikla do výšin. Ako ju Pánov Duch prenášal od čnosti k čnosti, tak aj čoraz k väčšej sláve.

Keď bola v tele, zakusovala prvotiny budúceho kráľovstva a teraz vystupuje k Bohu v neopísateľnej vznešenosti, teraz zostupuje k blížnym v nevýslovnej láske. Tam ju obklopujú pocty anjelov, tu ju ľudia uctievajú službou. Posluhuje jej Gabriel s anjelmi. Slúži jej Ján s apoštolmi v radosti, že ako panic dostal pod krížom do opatery panenskú Matku. Tamtí sa tešia, že vidia kráľovnú, títo paniu a všetci ju zahrnujú nábožnou oddanosťou.

Ona sa usadila na najvyššom hrade čností, oplýva morom božských darov a priepasťou milostí, ktorými všetkých prevýšila, a bohatým prúdom ich vylieva na veriaci a smädný ľud. Lebo telám prináša zdravie a dušiam liek a má moc vzkriesiť z mŕtvych telo i dušu. Kto kedy od nej odišiel chorý, či smutný alebo bez poznania nebeských tajomstiev? Kto sa nevracal domov natešený a s radosťou, že dosiahol od Márie, Pánovej Matky, čo chcel?

Nevesta oplývajúca toľkými dobrami, matka jediného Ženícha, ľúbezná a premilá v radosti, prameň duchovných záhrad, studňa živých a oživujúcich vôd, ktoré tečú prúdom z Božieho Libanonu, z vrchu Sion až ku všetkým okolitým cudzím národom, z neba privádza rieky pokoja a žriedla milostí. Keď si teda Boh a jeho Syn, kráľ kráľov, za jasotu anjelov, plesania archanjelov a chválospevov celého neba privádzal Pannu panien, splnilo sa proroctvo žalmistu, ktorý vraví Pánovi: „Po tvojej pravici stojí kráľovná v pestrom rúchu, ozdobená zlatom.“

Loretánske litánie spomínajú v niekoľkých zvolaniach Máriin kráľovský titul (Kráľovná patriarchov, prorokov, panien, anjelov, všetkých svätých, ruženca, pokoja, rodiny…). Lauretanske litanije molitve.hr. Posledná aktualizácia 24. mája 2022. Prístupné 22. augusta 2023.

Korunovanie Blaženej Panny Márie je téma kresťanského umenia, obzvlášť populárna v Taliansku od 13. do 15. storočia. Kristus, niekedy v sprievode Boha Otca a Ducha Svätého v podobe hrdličky, kladie na Máriinu hlavu korunu ako Kráľovnej neba. V raných verziách je nebo znázornené ako pozemský dvor so sprievodom svätých a anjelov; v neskorších verziách postavy sedia na oblakoch.

 Referencie 

 Iné projekty 

 Zdroj 

Kategória:Kresťanské sviatky
Kategória:Liturgický rok
Kategória:Mariológia
Kategória:Panna Mária
Kategória:Tituly Panny Márie
Kategória:22. august